CELEX: 62021CN0334
Language: da
Date: 2021-05-26 00:00:00
Title: Sag C-334/21: Anmodning om præjudiciel afgørelse indgivet af Tribunale di Rieti (Italien) den 26. maj 2021 — Straffesag mod G.B. og RH

2.8.2021   
            
            
               DA
            
            
               Den Europæiske Unions Tidende
            
            
               C 310/12
            
         
      Anmodning om præjudiciel afgørelse indgivet af Tribunale di Rieti (Italien) den 26. maj 2021 — Straffesag mod G.B. og RH
      (Sag C-334/21)
      (2021/C 310/16)
      Processprog: italiensk
      
         Den forelæggende ret
      
      Tribunale di Rieti
      
         Parter i hovedsagen
      
      G.B. og R.H.
      
         Præjudicielle spørgsmål
      
      
                  1)
               
               
                  Skal artikel 15, stk. 1, i direktiv 2002/58 (1), læst i lyset af chartrets artikel 7, 8, 11 og 52, stk. 1, og i kraft af de principper, som blev fastslået [af Den Europæiske Unions Domstol] i dom af 2. marts 2021, C-746/18, fortolkes således, at denne bestemmelse er til hinder for en national lovgivning som den, der er fastsat i artikel 132, stk. 3, i lovdekret nr. 196/2003, hvorefter anklagemyndigheden — et organ, der nyder godt af fuldstændige og ubegrænsede garantier om uafhængighed og selvstændighed som fastlagt i bestemmelserne i den italienske forfatnings afsnit IV — har beføjelse til ved begrundet dekret at beordre at få adgang til trafikdata og lokaliseringsdata i forbindelse med en strafferetlig efterforskning?
               
            
                  2)
               
               
                  Såfremt det første spørgsmål besvares benægtende, kan der da opnås yderligere fortolkningsbidrag vedrørende en eventuel anvendelse uden tilbagevirkende kraft af de i dom af 2. marts 2021, C-746/18, fastlagte principper under hensyntagen til de mere tungtvejende behov for retssikkerhed i forbindelse med forebyggelse, afsløring og efterforskning af grov kriminalitet eller trusler mod den offentlige sikkerhed?
               
            
                  3)
               
               
                  Skal artikel 15, stk. 1, i direktiv 2002/58, læst i lyset af chartrets artikel 7, 8, 11 og 52, stk. 1, og i kraft af de principper, som blev fastslået [af Den Europæiske Unions Domstol] i dom af 2. marts 2021, C-746/18, fortolkes således, at denne bestemmelse er til hinder for en national lovgivning som den, der er fastsat i artikel 132, stk. 3, i lovdekret nr. 196/2003, læst i lyset af artikel 267, stk. 2, Codice di procedura penale (strafferetsplejeloven), hvorefter anklagemyndigheden i hastende tilfælde straks kan få adgang til trafikdata, med efterfølgende undersøgelse og kontrol fra den dommer, der træffer afgørelse?
               
            
         (1)  Europa-Parlamentets og Rådets direktiv 2002/58/EF af 12.7.2002 om behandling af personoplysninger og beskyttelse af privatlivets fred i den elektroniske kommunikationssektor (Direktiv om databeskyttelse inden for elektronisk kommunikation) (EFT 2002, L 201, s. 37).